CELEX: 62013CA0110
Language: mt
Date: 2014-02-27 00:00:00
Title: Kawża C-110/13: Sentenza tal-Qorti tal-Ġustizzja (Is-Seba’ Awla) tas- 27 ta’ Frar 2014 (talba għal deċiżjoni preliminari ta’ Bundesfinanzhof – il-Ġermanja) – HaTeFo GmbH vs Finanzamt Haldensleben (Rinviju għal deċiżjoni preliminari — Dritt tal-impriżi — Rakkomandazzjoni 2003/361/KE — Definizzjoni ta’ impriżi mikro, żgħar u ta’ daqs medju — Tipi ta’ impriżi meħuda inkunsiderazzjoni għall-kalkolu tal-għadd ta’ persunal u tal-ammonti finanzjarji — Impriżi marbuta — Kunċett ta’ “grupp ta’ persuni fiżiċi li jaġixxu flimkien” )

14.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/15
            
         Sentenza tal-Qorti tal-Ġustizzja (Is-Seba’ Awla) tas-27 ta’ Frar 2014 (talba għal deċiżjoni preliminari ta’ Bundesfinanzhof – il-Ġermanja) – HaTeFo GmbH vs Finanzamt Haldensleben
   (Kawża C-110/13) (1)
   
   ((Rinviju għal deċiżjoni preliminari - Dritt tal-impriżi - Rakkomandazzjoni 2003/361/KE - Definizzjoni ta’ impriżi mikro, żgħar u ta’ daqs medju - Tipi ta’ impriżi meħuda inkunsiderazzjoni għall-kalkolu tal-għadd ta’ persunal u tal-ammonti finanzjarji - Impriżi marbuta - Kunċett ta’ “grupp ta’ persuni fiżiċi li jaġixxu flimkien”))
   2014/C 112/17
   Lingwa tal-kawża: il-Ġermaniż
   
      Qorti tar-rinviju
   
   Bundesfinanzhof
   
      Partijiet fil-kawża prinċipali
   
   
      Rikorrenti: HaTeFo GmbH
   
      Konvenut: Finanzamt Haldensleben
   
      Suġġett
   
   Talba għal deċiżjoni preliminari – Bundesfinanzhof – Interpretazzjoni tar-raba’ subparagrafu tal-Artikolu 3(3) tal-Anness tar-Rakkomandazzjoni tal-Kummissjoni, tas-6 ta’ Mejju 2003, dwar id-definizzjoni ta’ impriżi mikro, żgħar u ta’ daqs medju (ĠU L 124, p. 36) – Tipi ta’ impriżi meħuda inkunsiderazzjoni għall-kalkolu tan-numru tal-impjegati u tal-ammonti finanzjarji – Impriżi marbuta – Kunċett ta’ grupp ta’ persuni fiżiċi li jaġixxu flimkien
   
      Dispożittiv
   
   Ir-raba’ subparagrafu tal-Artikolu 3(3), tal-Anness għar-Rakkomandazzjoni tal-Kummissjoni 2003/361/KE, tas-6 ta’ Mejju 2003, dwar id-definizzjoni ta’ impriża mikro, żgħar u ta’ daqs medju, għandu jiġi interpretat fis-sens li impriżi jistgħu jitqiesu bħala “marbuta” fis-sens ta’ dan l-artikolu, meta mill-analiżi tar-relazzjonijiet kemm legali kif ukoll ekonomiċi fformati bejniethom jirriżulta li huma jikkostitwixxu, permezz ta’ persuna fiżika jew grupp ta’ persuni fiżiċi li jaġixxu flimkien, entità ekonomika waħda, anki jekk dawn ma jkollhomx formalment waħda mir-relazzjonijiet imsemmija fl-ewwel subparagrafu tal-Artikolu 3(3) ta’ dan l-Anness.
   Huma meqjusa bħala li jaġixxu flimkien fis-sens tar-raba’ subparagrafu tal-Artikolu 3(3) ta’ dan l-Anness, il-persuni fiżiċi li jikkoordinaw flimkien bil-għan li jeżerċitaw influwenza fuq id-deċiżjonijiet kummerċjali ta’ impriżi kkonċernati li teskludi li dawn l-impriżi jistgħu jitqiesu bħala ekonomikament indipendenti minn xulxin. It-twettiq ta’ din il-kundizzjoni jiddependi miċ-ċirkustanzi tal-kawża u ma hijiex neċessarjament suġġetta għall-eżistenza ta’ relazzjonijiet kuntrattwali bejn dawk il-persuni, u lanqas għall-konstatazzjoni tal-intenzjoni tagħhom li jevitaw id-definizzjoni ta’ impriżi mikro, żgħar u ta’ daqs medju fis-sens ta’ din ir-rakkomandazzjoni.
   
      (1)  ĠU C 147, 25.05.2013.